Onko voimala ilman sähköä? -On.
Järistyksen kestävän rakennuksen generaattori toimii,
mutta reaktorirakennusten generaattorit eivät toimi.
TOEPCO informoi juuri Ydin- ja teollisuusturvallisuusvirastoa.
Miten hyökyaalto pääsi aiheuttamaan vesivahinkoja?
Reaktorit ja järistyksen kestävä rakennus sijaitsevat eri korkeuksilla.
Miten suuri ero on?
Järistyksen kestävä rakennus on 20 metriä reaktorirakennuksia ylempänä.
SHINSUKE WAKIYA
Eikö yhtäkään generaattoria voi käyttää? Eikö niitä voi kuivata?
Niin TOEPCO meille kertoi.
Montako generaattoria laitoksella on?
Ymmärtääkseni kymmenen. -Ovatko ne kaikki samalla korkeudella?
Lukuisat generaattorit olivat kymmenen metrin korkeudella.
En välitä siitä!
Haluan tietää, onko yhtään ehjää. Onko sitä vaikea ymmärtää?
Anteeksi. Kysyn TOEPCOlta.
Toimivatko jäähdytysjärjestelmät?
Jos saan sanoa. Eristyslauhdutin…
On olemassa eristyslauhdutin.
Vanhemmassa yksikkö 1:ssä… -Toimiiko se?
Papereiden mukaan se voi toimia useita tunteja ilman sähköä.
En minä sitä kysynyt! En välitä siitä, mitä papereissa lukee!
Haluan tietää, mitä juuri nyt tapahtuu. Vastaa!
Tuota, se…
TOEPCOn raportin mukaan he eivät voi valvoa reaktoreita…
Jäähdytetäänkö reaktoreita? Kyllä vai ei?
Oletko ydinvoiman asiantuntija?
Olen töissä talousministeriössä. -Missä opiskelit? Luitko luonnontieteitä?
En. Minulla on taloustutkinto Tokion yliopistosta.
Pääministeri, he vielä arvioivat tilannetta.
Etsikää joku, joka ymmärtää tiedettä. Hänestä ei ole mitään hyötyä.
Onko Okuman kaupungintalo? Olen Kawamura Fukushima Dai-ichista.
Kuinka laajoja vahingot ovat?
Turhaa touhua. Kaupungintaloista ei vastata.
Yritä vielä. -Selvä.
Vastattiinko Futabasta tai prefektuurista? -Ei vielä.
Saisinko putki- ja instrumenttikaavion? -Tässä.
FUKUSHIMA DAI-ICHI
Valkotaulut loppuivat. Hae kaksi lisää.
Kinoshita! -Voimalaitosjohtaja.
Mikä on turvatarkastuksen laita? -Olin tulossa kertomaan.
Kaksi työntekijää on kateissa. Emme saa heihin yhteyttä.
Heidän nimensä ovat Takahira ja Kirihara.
Nelosyksikön Takahira ja Kiriharako? -Niin.
Nuorukaiset.
He kuulemma menivät kellariin. Pyysin henkilökuntaa etsimään heitä.
Se on ensisijaisen tärkeää. -Selvä.
Vie se palautusyksikön luo, ja toinen menee tuonne. Hyvä.
YKSIKKÖ 1, REAKTORI VEDEN PINNAN TASO: TUNTEMATON
YDINREAKTORIN PAINE: TUNTEMATON
SUOJARAKENNUKSEN PAINE: TUNTEMATON
Ilman sähköä emme voi valvoa reaktoreita.
Melkoinen sotku.
Emmekö tiedä edes veden tai painetasoja? -Emme.
Ihan ensiksi tarvitsemme virtaa.
Pyydä pääkonttorista generaattoreita. -Hyvä on.
Vielä yksi juttu! Paloautoja.
Paloautojako? -Niin.
Jos sähköä ei saada palautettua, reaktoreita pitää jäähdyttää ulkoa käsin.
Ymmärrän. -Tsunami vei omat paloautomme mukanaan.
Otan yhteyttä paikalliseen palo… -Odota hetki!
Miten pahoja vahinkoja kaupunki kärsi? -En ole varma. Luultavasti pahoja.
Sitten paikallisella palokunnalla on kädet täynnä töitä ilmankin.
Mitä sitten teemme?
Itsepuolustusvoimilla on paloautoja. Kysytään heiltä.
Pyydä apua Fukushiman ja Koriyaman tukikohdista.
Välitän pyynnön pääkonttorille. -Hyvä.
REAKTORIT 1–4 VEDEN TASO JA PAINE
TUNTEMATON
Ymmärrän. Ilmoitamme johtajalle, kun tiedämme lisää.
Tehkää niin.
FUKUSHIMA DAI-ICHI -YDINVOIMALAITOS YKSIKÖIDEN 1 JA 2 VALVOMO
Oletko kunnossa? -Olen.
Entä instrumentit? -Toivotonta.
Reaktorin veden pinta, suojarakennuksen paine, säteilyannos.
Mikään ei toimi.
Hitto vie.
Mitä reaktoreissa oikein tapahtuu?
Eikö vesimittari toimi 20 voltilla?
Luulisin niin.
Riittäisikö, jos mittariin liittäisi kaksi auton akkua?
Kokeillaan. -Hyvä.
Takahashi, hoida se. -Selvä.
Ole varovainen. Aurinko laskee jo. -Selvä.
Osugi, eikö sinne pidäkin saada vettä?
En osaa sanoa varmasti tietämättä lukuja, mutta se on hyvä veikkaus.
Jos jäähdytysjärjestelmät eivät toimi, reaktoreita voi jäähdyttää vain vedellä.
Niinpä.
Meidän pitäisi varmaan avata syöttövesiputkien venttiilit.
Tehdään niin. -Tarkistan myös, toimivatko pumput.
SÄHKÖKATKO RADIOYHTEYS POIKKI
PAINE: TUNTEMATON VEDEN PINTA: TUNTEMATON
YDINKATASTROFIVALVONTAKESKUS
Jos sopii, pääministeri.
Julistan ydinhätätilan.
Tämä on ensimmäinen kerta Japanissa. Pyydän yhteistyötä kaikilta.
Apulaispäällikkö päivittää tilanteen. -Hyvä on.
Ensinnäkin, Fukushiman ydinkatastrofivalvontakeskuksen tiet -
ovat poikki hyökyaallon takia.
Heillä ei ole sähköä -
saati videokonferenssi- tai internetyhteyttä.
Ainoa viestintäyhteytemme on kuusi satelliittipuhelinta.
Entä hätätukijärjestelmä?
Koska sähköä ei ole, sitä ei tietenkään voida käyttää.
Maanjäristys vahingoitti kaikkia valvontapisteitä Fukushimassa.
Valvonta-autoja ei voida käyttää tieyhteyksien takia.
Emmekö tiedä mitään paikan päältä? -Emme.
Teemme kaikkemme hankkiaksemme ajantasaista tietoa.
KESKUKSEN APULAISPÄÄLLIKKÖ
PÄÄMINISTERIN ERIKOISAVUSTAJA
KESKUKSEN PÄÄLLIKKÖ
Hoitaisitko sinä sen?
Jäähdytysjärjestelmä toimii akkujen varassa kahdeksan tuntia.
Tehtävää on paljon ennen klo 23.30:tä. -Totta.
YDINTURVALLISUUSKOMISSIO PUHEENJOHTAJA
Ydinonnettomuuslaki käskee välittömiin evakuointitoimiin.
Miten evakuointialue määritellään? -Evakuointialue…
Toistaiseksi emme ole saaneet raportteja,
joiden mukaan radioaktiivinen materiaali aiheuttaisi vaaraa.
Alueen asukkaiden ei tässä vaiheessa tarvitse ryhtyä erityistoimiin.
Evakuoimisen sijaan pyydämme siis ihmisiä pysymään nykyisillä paikoillaan.
Vähän ristiriitaista julistaa hätätila, mutta käskeä ihmisiä pysymään kodeissaan.
He julistavat hätätilan vain varmuuden vuoksi.
Pääministeri!
Anteeksi, pääministeri.
Olisiko teillä hetki? -Mitä nyt?
Keskustelin TOEPCOn kanssa.
Koska valvomossa ei ole virtaa, he tarvitsevat aikaa…
Ei nyt!
Hänestä ei ole mitään apua.
Menen takaisin kansliaani. Päätökset on tehtävä pienemmässä piirissä.
Hyvä on.
Ovatko ihmiset varmasti turvassa kodeissaan?
Hätätila on julistettu vain varotoimenpiteenä.
Toistaiseksi meille ei ole raportoitu säteilyvuotoja -
tai niiden vaaraa.
Hallinto varautuu kaikkiin tilanteisiin kaikin mahdollisin tavoin.
Kannattaako tämä?
Juuri tällaisesta varovaisuudesta meitä kritisoidaan myöhemmin.
Miksi emme saa tietoja Fukushimasta?
Minulla ei ole antaa lisätietoja. -Ettekö todella tiedä mitään?
Kai tietoja jotenkin saa.
TOEPCON PÄÄKONTTORI
Ydinturvallisuuskomissio alkaa kysellä.
Olen pahoillani. -Tee nyt edes jotain.
En voi sanoa komissiolle, että emme tiedä mitään.
Teemme kaiken voitavamme.
Tällä hetkellä lennämme sokkona.
Emme tiedä, miten korkealla lennämme tai miten kovaa.
Näkyvyyttä ei ole.
Emmekö edelleenkään tiedä veden pinnan tai paineen tasoja?
Emme. Yritämme kerätä akkuja henkilökunnan autoista,
mutta harva on innokas luopumaan niistä.
Auto voi olla heidän ainoa keinonsa päästä kotiin.
14.52 ERISTYSLAUHDUTTIMEN AUTOMAATTINEN KÄYNNISTYS
Kai jäähdytysjärjestelmät toimivat?
Kyllä niiden ainakin pitäisi toimia.
Tässä. -Kiitos.
Mitäköhän rakennuksen sisällä on odotettavissa?
Kaikki on hyvin, kunhan tämä ei hälytä.
Mikä se on? -Geigermittari.
Muut säteilyannosmittarit joutuivat veden alle.
Tämä oli ainoa. -Sen on sitten kelvattava.
Tuo se turvaa.
Toinen huolenaihe on toinen hyökyaalto.
Toda ja Todoroki sanoivat melkein kuolleensa apurakennuksessa.
Niinpä.
Lähetin nuoremman toimihenkilön katolle.
Hän tarkkailee aaltoja.
Hän tekee hälytyksen, jos näkee merkkejä tsunamista.
Vesiraja pakenee ennen kuin aalto iskee.
Jos hän näkee veden, teillä pitäisi olla aikaa paeta.
Kunpa hän olisi hyväsilmäinen.
Lähetin sinne Nozakin. -Hän varmasti on hyväsilmäinen.
Pää vain on vähän pehmeä.
Tunnistaako hän edes tsunamin merkit? -Sanos muuta.
Pitää kai tästä lähteä.
Niin pitää. -Luotan teihin.
FUKUSHIMA DAI-ICHI -YDINVOIMALAITOS YKSIKÖIDEN 1 JA 2 APURAKENNUKSEN KATTO
FUKUSHIMA DAI-ICHI -YDINVOIMALAITOS YKSIKÖIDEN 1 JA 2 APURAKENNUKSEN SISÄLLÄ
Kaikki on yhä hyvin. -Hyvä.
Kai hän juoksee kertomaan? -Mitä?
Jos hyökyaalto iskee.
Luulisin niin.
Edellinen aalto kaatoi radiopuhelinjärjestelmän.
Hänen pitää juosta.
Ehtiikö hän varmasti ajoissa?
No…
Kaikki hyvin.
YKSIKKÖ 1, TURBIINIRAKENNUS
Mennään.
Kylmä.
YKSIKÖN 1 KAKSOISOVET TURBIINIRAKENNUKSEN PUOLI
YDINREAKTORIRAKENNUS OVEN TAKANA
Huono homma. Geigermittari sekosi.
Juokse! Meidän pitää kääntyä takaisin! -Selvä.
Emme päässeet perille. -Huono juttu.
Tervetuloa takaisin. Tässä. -Kiitos.
Olemme pulassa.
Jos säteily on jo nyt noin suurta,
vedensyöttöä on entistä vaikeampi järjestää.
Minä menen.
Olette varmasti väsyneitä.
Melkoinen sotku, vai mitä?
Eikö sinulla ollut vapaapäivä, Furu? -Oli.
Perheeni meni evakuointikeskukseen, joten ajattelin tulla tänne.
Nappasin mukaan suojavarusteita ja mittareita.
Kiitos.
Itsepuolustusvoimat lähettävät kaksi paloautoa.
Jos emme saa sähköjä palautettua,
jäähdytämme reaktoreita niillä ja yhdellä omalla autollamme.
Hoitakaa meille syöttövesijärjestelmä. -Aloitimme jo valmistelut.
Sehän on hyvä.
Montako venttiiliä avaatte? -Viisi.
Minne? Jos pienetkin venttiilit lasketaan, niitä on yhteensä 10 000.
Löydättekö niin monesta viisi ilman valoa?
Furu johtaa porukkaa.
Vai että Furu.
Hyvä, että mukana on veteraani. -Niinpä.
Nouseeko säteilytaso?
Se on noussut puolessa tunnissa 0,2 millisievertiin.
Lukema on saatu ykkösyksikön ovelta.
SÄTEILYANNOS
Voitte siis olla siellä enää muutaman tunnin.
Kilpailemme aikaa vastaan.
Niinpä.
FUKUSHIMA DAI-ICHI YKSIKÖIDEN 1 JA 2 APURAKENNUS
Miltä näyttää?
Ei pitäisi olla hätää.
FUKUSHIMA DAI-ICHI YKSIKKÖ 1, TURBIINIRAKENNUS
KULKU VAIN LUVAN SAANEILLE
Säteily ei ole muuttunut. -Selvä.
REAKTORIRAKENNUKSEN SISÄÄNKÄYNNIN LÄHELLÄ
Mitä nyt?
Ei mitään. Anteeksi.
Ei se ollut mitään. Minä vain säikähdin.
Kala. -Niin.
Emmekö olekin valvonta-alueella?
Kaikkialla on mutaa.
Tämä on suolavettä.
YDINREAKTORIRAKENNUS OVEN TAKANA
YKSIKKÖ 1 TURBIINIRAKENNUKSEN PUOLI
Avaan oven.
Älkää huolehtiko.
Vaikka tulisikin toinen hyökyaalto, se ei iske heti.
Meillä on aikaa paeta. -Totta.
Miltä säteily näyttää?
Kaikki on vielä hyvin. -Hyvä. Jatketaan matkaa.
Kaikki kunnossa.
Avaan!
YKSIKKÖ 1 REAKTORIRAKENNUKSEN PUOLI
Kaikki hyvin.
FUKUSHIMA DAI-ICHI YKSIKKÖ 1, REAKTORIRAKENNUS
Kaikki hyvin.
Venttiili numero 365.
Venttiili numero 365 on tässä!
Anteeksi, että kesti. -Kytketään akut heti.
Varo! -Anteeksi.
Ovatko kaikki kunnossa? -Kunnossa.
Tuolla. Tuon pitäisi olla viimeinen.
Hoidetaan se. -Mennään.
No niin.
Ylös vain.
Venttiili numero 25A.
Avataan 25A.
Auttakaa.
Noin.
Säteilyannos!
Säteilyannos on 13 millisievertiä.
Pitäkää kiirettä!
Akut on kytketty. -Hyvä.
Saan vesilukeman!
Mitä se näyttää? -Se on…
Pääministerin pitäisi olla kriisivalvontakeskuksessa.
Eikö hänen ole vaikeampi koota tietoa kansliastaan käsin?
Saimme käskyn raportoida suoraan kansliaan.
Pääministeri, voimalaitosjohtaja lähetti faksin TOEPCOlle.
Heillä on käsitys reaktoreiden tilasta. -Mitä siinä lukee?
Luen tämän ääneen.
"Yksikössä 2 yläpään taso…"
Siis se hetki, kun polttoainesauvat paljastuvat.
"Polttoaineen yläpään taso saavutetaan noin kello 21.40."
Kello 21.40, niinkö?
"Ydinpolttoaine alkaa vaurioitua noin kello 22.20.
Reaktoripainesäiliö alkaa vaurioitua noin kello 23.50."
Alkaako ydinpolttoaine paljastua tunnin sisällä?
Alkaa.
Puhkeaako reaktoripainesäiliö todella ennen keskiyötä?
Ydin- ja teollisuusturvallisuusvirastoa on tiedotettu.
Kutsunko puhemies Wakiyan? -Älä.
Käske TOEPCOn antaa enemmän tietoja.
Toimivatko jäähdytysjärjestelmät? Miksi reaktorista vähenee vesi?
Alkaako sieltä vuotaa säteilyä tänä yönä?
Käskimme juuri asukkaiden pysyä kotona.
Miten tässä näin kävi? -Odota!
Aika loppuu jo.
Miksei tietoa ole enempää? -Entä liikuteltavat generaattorit?
Käskekää siviilien raivata teitä.
Käyttäkää poliisiautoja! Fukushimaan on saatava sähköä!
Hyvä on.
Antakaa evakuointikäsky.
Selvä. -Järjestän lehdistötilaisuuden.
Herra Minegishi, kuinka suuri evakuointialueen pitäisi olla?
Mitä?
Fukushiman prefektuuri käski evakuoida kahden kilometrin alueelta.
Mikä on hallituksen määräys?
Ydinturvallisuuskomissio ei ole saanut riittävästi tietoa.
Ydin- ja teollisuusturvallisuusviraston tulisi tehdä päätös.
Herra Minegishi.
Harjoitustilanteissa alue on yleensä kolme kilometriä.
Harjoitustilanteissa.
Siinä tapauksessa alue on kolme kilometriä.
Evakuointialueen raja on kolme kilometriä Fukushima Dai-ichista.
Alueen sisällä olevien tulee valmistautua evakuointiin.
Aiemmin evakuointi ei ollut tarpeellinen, ja käskitte ihmisten pysyä kotona.
Onko ilmennyt ongelmia? -Onko säteily ongelma?
Turvaudumme vain kaikkiin mahdollisiin varotoimiin.
Muusta ei ole kyse. Varaudumme varmuuden vuoksi.
Miksi varmuuden vuoksi? Onko säteilyvuoto mahdollinen?
Näissä tilanteissa on aina tärkeää varautua pahimpaan -
ja valmistautua ennalta.
Siitä näkökulmasta…
KABINETTIPÄÄLLIKKÖ SANO
Furu ja muut hoitivat siis hommansa.
Kyllä. He avasivat kaikki venttiilit.
Säteily kasvaa nopeasti. He ehtivät vaivoin turvaan.
Vai niin.
Sinnekö ei voi siis enää palata?
Säteilyannos ylitti nopeasti 0,8 millisievertiä reaktorirakennuksessa.
Ymmärrän. Tästä lähtien rakennukseen ei ole menemistä.
Saimme tarvittavat työt tehtyä.
Voimme ruiskuttaa vettä heti, kun paloautot saapuvat.
Aivan.
21.30 ITSEPUOLUSTUSVOIMIEN PALOAUTOT LÄHTIVÄT KORIYAMASTA
ETSIVÄT VAIHTOEHTOREITTEJÄ PÄÄTIET POIKKI
Onko jokin hätänä?
Olen kiitollinen teille. Kerro kiitokset Furulle ja muille.
Itsepuolustusvoimien paloautot eivät ole saapuneet.
Maanjäristys katkaisi päätiet.
Oma paloautomme on rojun saartama, eikä sen luokse pääse.
Teitte kovasti töitä, mutta emme voi pumpata vettä.
Kello 21.50 paine on 7,2 megapascalia.
Ei voi mitään.
Niinpä.
Generaattori tuli!
Kita-Nihon Electric lähetti liikuteltavan generaattorin.
Liikuteltava generaattori tuli. Ymmärrän.
YDINPOLTTOAINE ALKAA VAURIOITUA KELLO 22.20
Tiedän.
Aika loppuu. Niin.
Liikuteltava generaattori saapui. -Soitan takaisin.
Niinkö? Hyvää työtä.
Kuulin, että liikuteltava generaattori saapui.
21.50 LIIKUTELTAVA GENERAATTORI SAAPUNUT
Kauanko siihen menee?
Sitä on vaikea arvioida.
Onko toimivaa kytkintaulua löytynyt?
Olemme etsineet sellaista jo ennen generaattorin tuloa.
Merivesi vahingoitti useimpia, joten työ on hidasta.
Merivesikö?
Työntekijöiden pitää varoa, etteivät saa tappavaa sähköiskua.
Niinpä.
FUKUSHIMA DAI-ICHI -YDINVOIMALAITOS REAKTORIRAKENNUKSEN LÄHEINEN TIE
SUURITEHOINEN GENERAATTORI
Onko teho väärä?
Miten sähkölaitoksella ei ole sopivaa tehoa?
Siirrettävä generaattori on 6 000 voltin generaattori.
Tehoa oli tarkoitus laskea, jotta sen saa kiinni jäähdytysjärjestelmään.
Tehon lasku vaatii generaattorin liittämistä kytkintauluun.
No, liittäkää sitten!
Tuota…
Minäkin ajattelin,
että tarvitaan kytkintaulua.
Laitoksella niitä on 70.
Hyökyaalto peitti ne meriveteen.
Ne pitää käydä läpi yksitellen, jotta näemme, mikä niistä toimii.
POLTTOAINEEN ARVIOITU VIOITTUMISAIKA 22.20
Ydinpolttoaine alkaa sulaa.
Tekstitys: Kirsi Reima